ส่งนักศึกษาคุยคนจนสัปดาห์นี้
คลังส่งนักศึกษาลง พื้นที่สัปดาห์นี้ สอบข้อมูลลงทะเบียน 14.1 ล้านราย คาด 1 เดือนรู้ผล
21 มิ.ย. 2560

คลังส่งนักศึกษาลง พื้นที่สัปดาห์นี้ สอบข้อมูลลงทะเบียน 14.1 ล้านราย คาด 1 เดือนรู้ผลนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) กระทรวงการคลัง เตรียมว่าจ้างนักศึกษา 6 หมื่นคน ลงพื้นที่ปลายสัปดาห์นี้ เพื่อนำแบบฟอร์มที่กระทรวงการคลัง ได้หารือกับสำนักงานสถิติแห่งชาติไปสอบถามและดูสภาพความอยู่จริงของผู้ลงทะเบียนเพื่อรับสวัสดิการของรัฐปี 2560 หรือผู้มีรายได้น้อยกว่า 14.1 ล้านคน คาดว่านักศึกษาจะใช้เวลาประมาณ 1 เดือน หรือจะรู้ผลทั้งหมดก่อนสิ้นเดือน ก.ค.นี้ จากนั้นจึงจะประกาศรายชื่อผู้ที่ผ่านการตรวจคุณสมบัติในเดือน ส.ค.ต่อไปรายงานข่าวจากกระทรวงการคลัง เปิดเผยว่า ผู้ลงทะเบียน 14.1 ล้านราย เป็นผู้มาลงทะเบียนผ่านธนาคารเพื่อการเกษตรและสหกรณ์การเกษตร (ธ.ก.ส.) มากที่สุดถึง 7.72 ล้านราย น่าจะสะท้อนข้อมูลสำคัญในการพิจารณาออกสวัสดิการต่างๆ ของรัฐได้ดี โดยในจำนวนดังกล่าวเป็นเกษตรกร 3.2 ล้านราย ส่วนใหญ่ปลูกข้าว 2.64 ล้านราย ปลูกพืชอื่นๆ 2.08 แสนราย และมีอายุระหว่าง 46-60 ปี มากถึง 1.45 ล้านราย ส่วนวัยทำงานอายุ 36-45 ปี มีอยู่ 5.5 แสนราย และ 26-35 ปี มีเพียง 1.84 แสนรายนอกจากนี้ มีผู้แจ้งว่ามีรายได้มากกว่า 3 หมื่นบาท/ปี กว่า 2.1 ล้านราย คิดเป็น 27.23% ส่วนผู้ที่แจ้งว่ามีรายได้น้อยกว่า หรือเท่ากับ 3 หมื่นบาท/ปี หรือต่ำกว่าเส้นแบ่งความยากจน มีมากถึง 5.6 ล้านราย หรือ 72.77% เกือบทั้งหมดแจ้งว่าเป็นเกษตรกรและผู้ว่างงาน